รวมพลคนเล่นทอง ตอนที่ 2
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....นพ.กฤชรัตน์ หิรัณยศิริ
ในวันอังคารที่ 28 ก.ย. ผมได้รับเชิญให้ไปบรรยายในหัวข้อเรื่อง “ตีแตกวิเคราะห์การลงทุนใน Gold Futures เพื่อให้ได้เกิดผลกำไรสูงขึ้น” การบรรยายในวันนั้นจะพยายามชี้ให้เห็นถึงกลยุทธ์การลงทุนยุคใหม่ที่จะนำไปสู่ความสำเร็จ ซึ่งได้เขียนโดย Dr. Ned ในหนังสือ The Winning Edge for Investment เพื่อที่จะบรรยายถึงการลงทุนในโลกยุคเก่าที่ต้องบอกว่าเริ่มล้าสมัย และจะต้องมีการปรับปรุงเปลี่ยนแปลงให้เข้ากับการลงทุนในยุคสมัยใหม่ เพื่อให้สามารถปรับพอร์ตทำกำไร ได้อย่างต่อเนื่อง โดยที่ในหนังสือได้บรรยายถึงการที่จะต้องมีระบบความคิดในการลงทุนในโลกยุคใหม่อยู่ 3 ประเด็นหลัก คือ 
1.จุดที่จะเข้าลงทุนในตลาด ดูจากสัญญาณอะไร 
2.จุดที่จะปิดสถานะการถือครอง เมื่อได้ลงทุนไปแล้ว ดูจากสัญญาณอะไร
3.การมีระบบในการที่จะหยุดยั้งภาวะการขาดทุน ที่เรียกว่า Stop Loss 
ซึ่งทั้งสามขั้นตอนนี้ถือเป็นจุดสำคัญ ที่นักลงทุนควรที่จะรับทราบเพื่อปรับปรุง รวมไปถึงกลยุทธ์การลงทุนในลักษณะ รายวัน รายสัปดาห์ และการลงทุนในระยะยาว สำหรับนักลงทุนทองคำแท่ง ผมคาดว่าการบรรยายในวันอังคารนี้ จะมีประโยชน์อย่างยิ่งสำหรับนักลงทุนที่กำลังอยู่ในตลาดขณะนี้ ซึ่งจะต้องอาศัยความรู้ความเข้าใจในการวิเคราะห์เชิงเทคนิคพอสมควร เพื่อที่จะสามารถนำไปสู่ความสำเร็จของการลงทุนทองคำในโลกยุคปัจจุบันและอนาคต หวังว่าจะเจอกันในวันสัมมนานะครับ
สภาพตลาดทองคำในสัปดาห์ที่ผ่านมา ทองคำยังทำจุดสูงสุดใหม่ต่อเนื่อง โดยขึ้นไปทดสอบแนวต้านสำคัญที่ระดับ 1,300 เหรียญสหรัฐแล้ว และคาดว่าจะมีการทดสอบมากขึ้นในสัปดาห์นี้ โดยที่ค่าเงินบาทของไทยยังอยู่ในทิศทางการแข็งค่า โดยเริ่มมายืนทรงตัวที่ระดับ 30.70 บาท/เหรียญสหรัฐ บ้างในช่วง 3 วัน ในท้ายสัปดาห์ กล่าวได้ว่า ราคาทองต่างประเทศเป็นตลาดกระทิงต่อเนื่อง ในขณะที่ราคาทองของไทยเป็นลักษณะ Sideway Up
วิเคราะห์ทางเทคนิค
ราคาทองคำกลับมายืนอยู่ที่ระดับ 1,297 เหรียญสหรัฐ ในคืนวันศุกร์ โดยที่ยังทำจุดสูงสุดใหม่อยู่ตลอดเวลา แนวต้านถัดไปอยู่ที่ระดับ 1,310 เหรียญสหรัฐ ซึ่งราคาทองคำกำลังทดสอบแนวต้านที่ระดับ 1,300 เหรียญสหรัฐ ในปัจจุบัน โดยมีแนวรับที่ระดับ 1,285 เหรียญสหรัฐ Oscillator RSI เริ่มมีสัญญาณซื้อเกินบ้างเล็กน้อยเหนือกว่าระดับ 70 โดยที่นักลงทุนควรระมัดระวังการเทขายทำกำไรในบริเวณ 1,300 เหรียญสหรัฐ ซึ่งอาจจะยังคงมีแรงเทขายอย่างต่อเนื่อง ณ ขณะนี้ ราคาทองคำไทยยังวิ่งในลักษณะ Sideway Up เนื่องจากยังได้รับแรงกดดันจากค่าเงินบาทที่ยังแข็งค่าอย่างต่อเนื่องตลอดเวลา ดังนั้นหลักการการลงทุนขณะนี้สำหรับทองคำแท่งและ Gold Futures ยังแนะนำให้ลงทุนในระยะสั้น ขายทำกำไรเป็นช่วงๆ และเข้าซื้อเป็นช่วงๆ เช่นเดียวกัน เพื่อที่จะปรับฐานของค่าเงินบาทให้อยู่ในภาวะสมดุลของพอร์ตตลอดเวลา สรุปได้ว่า แนวโน้มทิศทางราคาทองคำยังเป็นขาขึ้นต่อเนื่อง และคงจะต้องดูการปรับฐานบริเวณ 1,300 เหรียญสหรัฐ และพบกับในการสัมมนา “ตีแตกการวิเคราะห์การลงทุนใน Gold Futures” วันอังคารนี้ เวลา 13.0015.00 น. ณ ศูนย์การประชุมแห่งชาติสิริกิติ์ นะครับ ขอให้โชคดีในการลงทุน และสำรองที่นั่งที่หมายเลข 022225959 สวัสดีครับ